ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ 11 ຕຸລານີ້, ການສົ່ງຍານອະວະກາດຣັດເຊຍທີ່ໄດ້ທຸກນັກບິນອະວະກາດຣັດເຊຍແລະອາເມລິກາຂຶ້ນສູ່ອະວະກາດບໍ່ສຳເລັດຜົນ. ນັກບິນອະວະກາດສອງຄົນລົງຈອດຢ່າງສຸກເສີນຈິ່ງລອດຊີວິດ ແລະຟື້ນຟູການຕິດຕໍ່ກັບສຸນຄວບຄຸມທີ່ພາກພື້ນດິນ.
ອີງຕາມຂ່າວຂອງກຸ່ມບໍລິສັດການບິນອະວະກາດຣັດເຊຍ, ເວລາ 11 ໂມງ 40 ນາທີຂອງວັນທີ 11 ຕຸລານີ້ຕາມເວລາມົສກູ, ຍານອະວະກາດ “ໂຊຢູສ MS-10” ບັນທຸກນັກບິນອະວະກາດໄດ້ສົ່ງຈາກສູນບາຍໂກເນີຂອງກາຊັກສະຖານ. ຍານອະວະກາດດັ່ງກ່າວບິນຂຶ້ນປະມານ 119 ວິນາທີ, ເຄື່ອງຈັກຂອງຈະຫຼວດທອນທີນດັບກະທັນຫັນ, ຈາກນັ້ນຫ້ອງບັນທຸກນັກບິນອະວະກາດແລະໄດ້ແຍກອອກຈາກກັນຢ່າງອັດຕະໂນມັດແລະລົງຈອດພາກພື້ນດິນ.
ກຸ່ມບໍລິສັດການບິນອະວະກາດຣັດເຊຍກ່າວວ່າ, ທ່ານອາເລັກເຊ ໂອຊິນິນ ນັກບິນອະວະກາດຣັດເຊຍແລະ ທ່ານນິກ ຮັກ ນັກບິນອະວະກາດອາເມລິກາລອດຊີວິດ ແລະຕິດຕໍ່ກັບສູນຄວບຄຸມທີ່ພາກພື້ນດິນ. ຕາມແຜນການທີ່ກຳນົດໄວ້ ເຂົາເຈົ້າຈະປະຈຳຢູ່ສະຖານີອະວະກາດສາກົນປະມານເຄິ່ງປີ.